প্রসঙ্গত, শনিবার বেলা দুইটা থেকে রাত পর্যন্ত স্থানীয় শলুয়া ও দৌলতপুর গ্রামবাসীর ব্যানারে উপজেলার শলুয়া ডিগ্রি কলেজ মাঠে ইসলামি জলসার আয়োজন করা হয়। জলসায় যুদ্ধাপরাধের অভিযোগে গ্রেপ্তার জামায়াত নেতা দেলোয়ার হোসেন সাঈদীর ছেলে রাফিক বিন সাঈদী প্রধান বক্তা হিসেবে উপস্থিত থাকার কথা ছিল। সে অনুযায়ী কয়েকদিন ধরে এলাকায় পোস্টার টাঙানো ও মাইকিং করা হয়। তবে গ্রামের একটি পক্ষ ও উপজেলা আওয়ামী লীগ যুদ্ধাপরাধী সাঈদীর ছেলে জলসায় রাজনৈতিক বক্তব্য  রেখে পরিস্থিতি উত্তপ্ত করতে পারে এমন আশঙ্কায় উপজেলা নির্বাহি অফিসারের কাছে জলসা বন্ধের দাবি জানান।